Olympique de Marseille

Olympique de Marseille, ofte kendt som OM eller bare Marseille, er en fransk fodboldklub fra Marseille i Provence-Alpes-Côte d'Azur-regionen. Marseille spiller på nuværende tidspunkt i Ligue 1, den bedste franske række, og er en af de historisk mest succesfulde klubber i landet, og er den eneste franske klub til at have vunder UEFA Champions League.  

Klubben blev stiftet i 1899, og spiller sine hjemmekampe på Stade Vélodrome, hvor de har spillet siden 1937.

Historie

Grundlæggelse og professionalisering 
Olympique de Marseille blev grundlagt i 1899 som en multisportklub, som dog havde mest fokus på rugby. Navnet blev valgt til ære for byens historie, da Marseille var blevet grundlagt af græske kolonister fra Phokis i antikken. Fodbold blev en del af sportsklubben i 1900, og sportens popularitet voksede herefter hurtigt. Marseille blev hurtigt en stor fodboldklub i Frankrig, og vandt i 1924 deres første trofæ, da de vandt Coupe de France. Klubbens første mesterskab kom i 1929. Klubben var blandt de første til at blive professionelle, og deltog i 1932-33 ligaen, den første professionelle af sin slags i Frankrig. Marseille vandt få år senere, i 1937, deres første professionelle mesterskab.

Efterkrigsnedtur og genopstand 
Marseille vandt deres næste mesterskab i 1948, men herefter fulgte et svær periode for klubben. 1950'erne var for Marseille en evig kamp om at undgå nedrykning, hvilke lykkedes frem til 1959, hvor at klubben for første gang måtte rykke ned i den næstebedste række.

Efter en årsrække i den næstebedste række, lykkedes den endeligt Marseille at komme tilbage op i 1966. Herefter ville klubben have success i nogle år, som kulminerede med at klubben i 1971 og 1972 vandt mesterskabet to år i streg. Denne genopstand ville dog være kortvarig, og igen måtte Marseille se nedrykning i øjnene, da de rykkede ud af den bedste række i 1976.

Tapie-æraen 
Marseille rykkede tilbage til den bedste række i 1984. To år senere i 1986 fik klubben en ny præsident, Bernard Tapie, som ville spille en massive rolle for klubben over det næste årti. Under Tapie blev der lavet massive investeringer i holdet, som pludseligt gjorde Marseille til en af de bedste klubben ikke bare i Frankrig, men i hele Europa. Klubben vandt mellem 1989 og 1992 4 franske mesterskaber i streg, og nåede i 1991 for første gang til Mesterholdenes Europa Cup finale, hvor de dog tabte til Røde Stjerne Beograd. Klubbens helt store øjeblik kom i 1993, hvor at de igen nåede til Champions League-finalen, og denne gang vandt, og blev dermed det første franske hold til at vinde en Champions League-finale.

Denne storhedstid kom dog til en brag ende bare måneder efter deres sejr, da Tapie og klubben var blevet involveret i en matchfixing-skandale, da det viste sig, at Tapie havde forsøgt at bestikke 3 spillere fra Valenciennes FC, for at få dem til at spille dårligere imod Marseille, så Marseille kunne skåne deres spillere i kampen imod dem, som var kun 6 dage før Champions League-finalen. Dette blev opdaget efter en af de spillere som skulle bestikkes, Jacques Glassmann, nægtede, og i stedet for gik til pressen med beviser imod Marseille. Som resultat af denne skandale, og af at Marseille havde økonomiske problemer, blev klubben tvangsnedrykket til den næstbedste række, og deres 1992-93 franske mesterskab blev taget fra dem. Marseille blev også udlukket fra Champions League, men fik dog ikke frataget deres 1993 sejr.

Retur til toppen 
Klubben så en genopstand efter en investering fra Robert Louis-Dreyfus i 1996, som redet klubben fra sine financielle problemer. Klubben rykkede samme år tilbage op i den bedste række, og var som resultat af investeringerne igen et konkurrencedygtigt hold, som flere år i streg kæmpede med i toppen, dog det ikke lykkedes at vinde et mesterskab. Det lykkedes dog endeligt i 2009-10 sæsonen at vinde klubbens første mesterskab siden skandalen.

Titler 
 Franske mesterskaber (9): 1937, 1948, 1971, 1982, 1989, 1990, 1991, 1992, 2010

 Franske pokaltitler (10): 1924, 1926, 1927, 1935, 1938, 1943, 1969, 1972, 1976, 1989

 UEFA Champions League (1): 1993

 UEFA Intertoto Cup (1): 2005

Nuværende spillertrup

Udlejet

Kendte spillere

Kilder

Eksterne henvisninger 

 Klubbens officielle hjemmeside

 
Etableret i 1899
G-14 klubber